|  |
| --- |
| **18. CHECK LIST - VYHLÁSENIE O BEZBARIÉROVEJ PRÍSTUPNOSTI -**  **REKONŠTRUKCIA ZDRAVOTNÍCKEHO ZARIADENIA** |

Zisťuje sa súlad so stavebnou legislatívou, najmä so stavebným zákonom, vyhláškou MŽP č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie a článkom 9 Prístupnosť Dohovoru o právach osôb so zdravotným postihnutím.

Príloha vyhlásenia: Situácia, pôdorysy všetkých podlaží a rezy v mierke 1:100, všetky pohľady v mierke 1:100, sekcie alebo prvky (potrebné na posúdenie bezbariérovej prístupnosti) v mierke 1:50 a všetky informácie o detailoch riešenia vrátane rozmerov okien, výšok miestností, rozmerov schodiska, rozmerov dverí, vstupov a výstupov.

Kód žiadosti o NFP ..................

Názov žiadateľa .......................

1. **Druh a umiestnenie stavby**

**rekonštrukcia nadstavba, prístavba zmena účelu stavby**

|  |  |
| --- | --- |
| Názov stavby: | Druh stavby: |
| Adresa umiestnenia stavby: | Číslo parcely: |
| Číslo stavebného povolenia: | |

1. **Autor návrhu**

|  |  |  |
| --- | --- | --- |
| Meno: | Priezvisko: | Tituly: |
| Telefón: | E-mail: | |

**Prehlasujem, že požiadavky na bezbariérovú prístupnosť sú realizované v súlade so stavebnou legislatívou a spĺňa štandardy uvedené v nasledujúcej tabuľke.**

..........................................................................

Podpis autora návrhu, dátum

|  |  |  |  |  |
| --- | --- | --- | --- | --- |
|  | **Sú splnené tieto požiadavky?** | **áno** | **nie** | **Pre projekt irelevantné** |
| **1. Parkovanie** | 1. 4 % vyhradených miest s rozmermi 3,5 m x 5 m, ktoré sú umiestnené najbližšie ku vstupu do budovy, 2. vyhradené parkovacie miesto pre vozidlá záchrannej služby (najmenej 2,5 m x 9 m pri parkovaní pozdĺž chodníka) 3. zabezpečený je bezbariérový prístup z parkoviska na chodník, |  |  |  |
| **2.**  **Chodníky** | 1. šírka chodníkov je najmenej 1,5 m (TP 048), odporúča sa 2 m 2. chodníky majú rovný povrch bez nerovností a škár, 3. je vytvorený orientačný systém pre osoby so zrakovým postihnutím (napr. signálny/reliéfny pás pri vstupe do budovy), |  |  |  |
| **3.**  **Vstup do budovy** | Je bezbariérovo riešený. Ak je vo vstupných priestoroch výškový rozdiel, je bezbariérovo prekonaný jedným z týchto spôsobov:  - zabudovaná rampa s parametrami podľa bodu 6 a 7,  - zvislá zdvíhacia plošina alebo osobný výťah,  - šikmá schodisková plošina (iba ak nie je iná možnosť),  Poznámka: schodolez (prenosné zariadenie) nie je povolený! |  |  |  |
| **4.**  **Vstupné dvere a priestory** | 1. pred dverami a v zádverí je manévrovacia plocha 1,5 m x 1,5 m, do ktorej nezasahuje dverné krídlo, 2. svetlá šírka dverného krídla je aspoň 0,9 m (optimálne 1,2 m), dvojkrídlové dvere majú aspoň jedno krídlo široké 0,9 m. 3. presklené plochy dverí sú označené kontrastne oproti pozadiu vo výške 1,4 – 1,6 m,   Poznámka: Vstupné dvere by mali mať automatické otváranie na fotobunku alebo na impulz (tlačidlo vo výške 1,2 m). Odporúča sa realizovať aj bezbariérovo prístupný infopult s indukčnou slučkou (výška pultu / okienka cca 0,85 m aspoň v jednom úseku). |  |  |  |
| **5.**  **Trasy po budove** | 1. bezbariérový a plynulý prechod do všetkých prevádzkových častí pre osoby na vozíku alebo pre prevoz osoby na lôžku, 2. odporúča sa realizovať bezprahové riešenie dverí (prípustná výška prahu 20 mm je pre mnohých prekážkou), 3. realizácia zábradlia/držadlá po obidvoch stranách schodiska,   Poznámka: Odporúča sa realizovať držadlá priebežne po celej dĺžke schodiska aj na podestách, vhodné sú tiež držadlá na stenách chodieb. |  |  |  |
| **6.**  **Parametre rampy** | 1. pozdĺžny sklon rampy spĺňa požadované parametre:    * najviac 1:12 (8,3%), odporúča sa 1:15 (6,7 %)    * najviac 1:8 (12,5 %) ak je dĺžka menej ako 3 m (tento sklon sa neodporúča), 2. svetlá šírka rampy je najmenej 1,3 m, odporúča sa 1,8 m, 3. voľná vodorovná manévrovacia plocha na začiatku a konci rampy je 1,5 m x 1,5 m, 4. dĺžka jedného ramena rampy je najviac 9 m (avšak pri sklone 1:8 najviac 3 m), 5. odpočívadlo medzi ramenami rampy je dlhé najmenej 2 m (pri   pravouhlom prepojení najmenej 1,5 m x 1,5 m),  Poznámka: Ramená rampy musia byť priame! |  |  |  |
| **7. Vybavenie rampy** | 1. držadlá sú umiestnené po oboch stranách rampy (vo výške 0,9 m, prípadne aj v 0,75 m), 2. ochrana vybočenia kolies z rampy je realizovaná pomocou vodiacej tyče po oboch stranách rampy vo výške 0,3 m, alebo bočnou obrubou do výšky 0,1 m, alebo plné zábradlie/stena, 3. zdrsnený a nešmykľavý povrch rampy,   Poznámka: Odporúča sa realizovať držadlá po celej dĺžke rampy (aj na podestách). |  |  |  |
| **8.**  **Riešenie výškových rozdielov v budove** | Výškový rozdiel v komunikačných priestoroch je bezbariérovo prekonaný jedným z týchto spôsobov:  - výťah s parametrami podľa bodu 9,  - zabudovaná rampa s parametrami podľa bodov 6 a 7,  - zvislá zdvíhacia plošina s rozmermi min. 1,1 m x 1,4 m (iba ak nie je  možná realizácia rampy alebo výťahu),  Poznámka: Šikmá schodisková plošina sa neodporúča, lebo nie je vhodná na prepravu pacienta na ležadle, pre seniora, rodiča s kočíkom..., a schodolez (prenosné zariadenie) nie je povolený, nie je stavebným riešením! |  |  |  |
| **9.**  **Výťah** | 1. výťahová kabína má rozmer najmenej 1,1 m x 1,4 m, odporúča sa 1,3 m x 2,4 m na prepravu s lôžkom, 2. manévrovacia plocha najmenej Ø 1,5 m pred výťahom, 3. šírka dverí do kabíny najmenej 0,9 m, odporúča sa 1,2 m, 4. ovládacie prvky výťahu vrátane privolávača výťahu vo výške v rozmedzí 0,9 m -1,2 m, 5. ovládacie zariadenia výťahu čitateľné aj hmatom (reliéfne a Braillove písmo), dotykové ovládacie panely sa nesmú používať, 6. v kabíne akustická informácia o polohe výťahu (nutné pre ľudí so zrakovým postihnutím), 7. sklopné sedadlo,   Poznámka: Dotykové ovládacie panely sa nesmú používať, lebo ich nedokážu používať osoby s poruchami zraku. |  |  |  |
| **10.**  **Orientačný systém** | 1. informačný panel vo vstupnom priestore, ak je panel dotykový, musí byť doplnený o alternatívu pre ľudí so zrakovým postihnutím (reliéfny plán a akustická informácia), 2. jednoduché navádzanie užívateľov do jednotlivých oddelení pomocou systému vodiacich línií a farebných kontrastov, 3. varovné pásy pred vstupom na ramená schodiska / rampy, 4. výrazné označenie prvého a posledného schodiskového stupňa v každom ramene schodiska, 5. výrazné označenie účelu miestnosti – veľké a kontrastné písmo, odporúča sa aj Braillovo písmo v úrovni dvernej kľučky, vedľa dverí alebo na zárubni, 6. farebné kódovanie jednotlivých prevádzkových častí, |  |  |  |
| **11. Vyšetrovne rehabilitácie,**  **čakárne,**  **lekárne a iné...** | 1. svetlá šírka vstupných dverí min. 0,9 m (optimálne 1,2 m), 2. manévrovací priestor Ø 1,5 m pre osobu na vozíku pri infopulte, pri dverách, pri stole, pri lôžku a pod., 3. širšie uličky medzi nábytkom (min. 0,9 m), 4. umývadlo s možnosťou zasunutia vozíka /kolien pod umývadlo, 5. ak sú pri vyšetrovni / rehabilitácii / fyzioterapii a pod. prezliekacie kabíny, aspoň jedna z nich v každom bloku musí byť zväčšená s voľnou plochou Ø 1,5 m pre osobu na vozíku a širokou lavicou.   Poznámky: Odporúča sa realizovať aj bezbariérovo prístupný infopult s indukčnou slučkou (výška pultu / okienka cca 0,85 m aspoň v jednom úseku).  Kvôli ľahšej preprave je vhodné zväčšenú prezliekaciu kabínu doplniť stropným koľajnicovým zdvíhacím zariadením na prepravu pacienta do vyšetrovne, fyzioterapie a pod. |  |  |  |
| **12. Bezbariér. toalety** | 1. rozmery záchodovej kabíny sú najmenej 1,6 m x 1,8 m, odporúča sa 2 m x 2,1 m (rozmer, ktorý povoľuje legislatíva pri rekonštrukcii je nepoužiteľný pre ľudí na elektrickom vozíku), 2. dvere sú široké najmenej 0,9 m (odporúča sa 1 m), otvárajú sa smerom von zo záchodovej kabíny, 3. vedľa WC misy je voľný priestor najmenej 0,8 m na zasunutie a   presadnutie z vozíka, optimálne po oboch stranách WC misy,   1. sklopné držadlá sú po oboch stranách WC misy, 2. umývadlo má podomietkový / úsporný sifón – umožňuje osobe na vozíku zasunutie nôh pod umývadlo, 3. zrkadlo je vo vyhovujúcej výške pre všetkých (v rozmedzí 1 m – 2 m od podlahy), alebo sklopné zrkadlo, 4. všetky ovládacie prvky a doplnky sú vo výške najviac 1,2 m 5. zariadenie núdzového volania dostupné vo výške 0,4 m od podlahy (ovládateľné pri páde, v ležiacej polohe), |  |  |  |
| **13.**  **Šatňa pre pacientov** | 1. svetlá šírka dverí je najmenej 0,9 m (optimálne 1,2 m), 2. voľný manévrovací priestor najmenej Ø 1,5 m, 3. široká lavica na prezlečenie v ležiacej polohe (napríklad dĺžka 2 m, hĺbka 0,6 m) 4. háčiky na zavesenie šiat v rôznych výškach (optimálne vo výškach 1,4 m a 1,2 m ) 5. zariadenie núdzového volania dostupné vo výške 0,4 m, |  |  |  |
| **14.**  **Umyváreň pre pacientov**  **(s vaňou)** | 1. dvere široké najmenej 0,9 m (optimálne 1,2 m), otvárajú sa smerom von z priestoru, 2. vedľa záchodovej misy je voľný priestor na zasunutie vozíka (môže to byť aj priestor bezbariérovej sprchy 1,4 m x 1,4 m), 3. vaňa prístupná najmenej z troch strán, 4. umývadlo s možnosťou zasunutia vozíka pod umývadlo (podomietkový alebo úsporný sifón), 5. voľná podlahová plocha najmenej Ø 1,8 m, 6. všetky ovládacie prvky sú vo výške najviac 1,2 m, 7. zariadenie núdzového volania sú vo výške 0,4 m od podlahy,   Poznámka: Pri rekonštrukcii je vhodné vytvoriť aj samostatnú bezbariérovú hygienickú kabínu s lavicou na prezliekanie, pričom kabína má rozmery najmenej 2,1 m x 2,5 m.  Odporúča sa umyváreň doplniť stropným koľajnicovým systémom na prepravu imobilného pacienta do vane a pod. |  |  |  |
|  | **Lôžkové oddelenie** |  |  |  |
| **15.**  **Izby pre pacientov** | 1. bezbariérový prístup z chodby a z výťahu, 2. dvere široké 1,2 m, ak sú vyhotovené ako dvojkrídlové, jedno krídlo musí byť široké najmenej 0,9 m, druhé krídlo 0,3, 3. aspoň jedna izba s bezbariérovou kúpeľňou podľa bodu 16 na každom oddelení, 4. manévrovací priestor najmenej Ø 1,5 m pred bezbariérovou kúpeľňou, pri posteli a pod.   Poznámka: Odporúča sa stropný koľajnicový systém (napríklad tzv. prehupovací) na prepravu imobilných pacientov medzi miestnosťami. |  |  |  |
| **16.**  **Bezbariérová kúpeľňa** | 1. dvere široké najmenej 0,9 m, otvárajú sa smerom von z priestoru, 2. toaleta má aspoň na jednej strane voľný priestor 0,8 m (môže to byť aj priestor zasahujúci do bezbariérovej sprchy), 3. toaleta má sklopné držadlá po obidvoch stranách, 4. bezbariérová sprcha je realizovaná v úrovni podlahy (rozmer najmenej 1,4 m x 1,4 m), odvodnená do podlahového vpustu alebo odtokového žľabu, 5. sprcha má zvislé a vodorovné držadlá a sprchovaciu stoličku 6. umývadlo s možnosťou zasunutia vozíka pod umývadlo (podomietkový alebo úsporný sifón), 7. všetky ovládacie prvky a doplnky sú výške najviac 1,2 m, 8. tlačidlo núdzového volania vo výške 0,4 m od podlahy. |  |  |  |
| **17.**  **Umyváreň pre pacientov**  **(s vaňou)** | 1. dvere široké najmenej 0,9 m (optimálne 1,2 m), otvárajú sa smerom von z priestoru, 2. vedľa záchodovej misy je voľný priestor na zasunutie vozíka (môže to byť aj priestor bezbariérovej sprchy 1,4 m x 1,4 m), 3. vaňa prístupná najmenej z troch strán, 4. umývadlo s možnosťou zasunutia vozíka pod umývadlo (podomietkový alebo úsporný sifón), 5. voľná podlahová plocha najmenej Ø 1,8 m, 6. všetky ovládacie prvky sú vo výške najviac 1,2 m, 7. zariadenie núdzového volania sú vo výške 0,4 m od podlahy,   Poznámka: Pri rekonštrukcii je vhodné vytvoriť aj samostatnú bezbariérovú hygienickú kabínu s lavicou na prezliekanie, pričom kabína má rozmery najmenej 2,1 m x 2,5 m.  Odporúča sa umyváreň doplniť stropným koľajnicovým systémom na prepravu imobilného pacienta do vane a pod. |  |  |  |
|  | **Exteriér** |  |  |  |
| **18.**  **Exteriérové plochy na oddych** | spevnené chodníky viď bod 2 (optimálne vytvorená okružná trasa na prechádzky),   1. lavice na sedenie spĺňajú tieto parametre:  * lavice majú opierky na chrbát a ruky, * výška sedacej plochy je najmenej 0,45 m, * lavica je osadená na spevnenej ploche, * vedľa lavice je spevnená plocha široká najmenej 1 m na zasunutie vozíka alebo kočíka. |  |  |  |

**Doplňujúce informácie:**

(Uveďte vážne dôvody, prečo nie je niektorá požiadavka splnená zo strany prijímateľa)